Diari Oficial de la Generalitat Valenciana


Sumari del DOGV 7274, del 15-05-2014 (2014/4151)

RESOLUCIÓ de 5 de maig de 2014, de la Universitat de València, per la qual s'ordena la publicació de la Relació de Llocs de Treball de Personal Docent i Investigador.
----------------------------------------------------------------------------------------------------------------------------------------------------------------------

### Dades del document

Número de DOGV
:   7274

Data del DOGV
:   15-05-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/4151


Data del document
:   05-05-2014

Organisme emissor
:   Universitat de València

Tipus de document
:   Resolució

Descriptors 

:   * Universitat de València
    * concurs administratiu

RESOLUCIÓ de 5 de maig de 2014, de la Universitat de València, per la qual s'ordena la publicació de la Relació de Llocs de Treball de Personal Docent i Investigador. [2014/4151]  
Aprovada la Relació de Llocs de Treball del Personal Docent i Investigador d'aquesta Universitat, de conformitat amb les previsions contingudes en la Llei Orgànica 4/2007, de 12 d'abril, per la qual es modifica la Llei Orgànica 6/2001, de 21 de desembre, d'Universitats i la Llei 2/2003, de 28 de gener, de Consells Socials de les Universitats Públiques Valencianes, per acord de Consell de Govern de 31 de març de 2014 i, a fi de complir el que disposa l'article 74 de la Llei 7/2007, de 12 d'abril, de l'Estatut Bàsic de l'Empleat Públic.  
  
Aquest Rectorat, fent ús de les competències atorgades per l'article 94 dels Estatuts d'aquesta Universitat, aprovats per Decret 128/2004, de 30 de juliol, modificats per Decret 45/2013, de 28 de març, del Consell de la Generalitat, ha resolt ordenar la publicació en el Diari Oficial de la Comunitat Valenciana la Relació de Llocs de Treball de Personal Docent i Investigador de la Universitat de València inclosa en l'Annex de la present Resolució.  
Contra la present Resolució que posa fi a la via administrativa i contra els acords que es fan públics podrà interposar-se recurs contenciós-administratiu, en el termini de dos mesos des de l'endemà de la seua publicació, davant de la Sala Contenciosa-Administrativa del Tribunal Superior de Justícia de la Comunitat Valenciana (articles 10.1.b y 46 de la Llei 29/1998, de 13 de juliol, reguladora de la Jurisdicció Contenciosa-Administrativa, en relació amb l'article 2.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú).  
  
València, 5 de maig de 2014.- El rector: Jesús Esteban Morcillo Sánchez.  
  
  
  
  
  
  
  
  
  
  
  
DOCUMENT ANNEX A LA RELACIÓ DE LLOCS DE TREBALL DE 5839 TD PDI DE LA UNIVERSITAT DE VALÈNCIA  
  
Primer  
En aplicació d'allò que estableixen els articles 6, 7, 8, 9, 10, 11 i 12 del Decret 174/2002, de 15 d'octubre, del Govern Valencià, sobre Règim i Retribucions del Personal Docent i Investigador Contractat Laboral de les Universitats Públiques Valencianes i sobre Retribucions Addicionals del Professorat Universitari, s'estableixen els següents règims de dedicació, aprovats per acord de Consell de Govern de la Universitat de València (ACGUV 112/2012, de 8 de juny, i ACGUV 125/2012, de 26 de juny).  
  
  
- Professorat contractat doctor (TC)  
El règim d'hores de docència, tutories i assistència als estudiants, així como les tasques investigadores, seran les mateixes que corresponen a la categoria dels professors titulars d'universitat.  
  
- Professorat col·laborador (TC)  
El règim d'hores de docència, tutories i assistència als estudiants, així como les tasques investigadores, seran les mateixes que corresponen a la categoria dels professors titulars d'escola universitària  
  
- Professorat ajudant doctor  
Docència: 8 hores per setmana (240 hores/any).  
Tutories i assistència als estudiants: 6 hores per setmana.  
La resta de la jornada setmanal es dedicarà a tasques investigadores, de gestió o les que d'acord amb la legislació aplicable siguen assignades pels departaments. En tot cas, es garantirà que al menys 1/3 de la jornada setmanal es dedique a tasques d'investigació.  
  
- Professorat ajudant  
Docència: fins a 60 hores anuals de col·laboració docent en tasques de tipus pràctic.  
Tutories i assistència als estudiants: 3 hores per setmana.  
La resta de la jornada laboral es dedicarà a completar la formació investigadora del treballador i les tasques que d'acord amb la legislació aplicable siguen assignades pels departaments.  
  
- Professorat associat  
La dedicació docent del professorat associat serà la que s'indica en la classificació de cadascú dels llocs de treball, amb idèntic nombre d'hores de tutoria i assistència als estudiants.  
· Docència:   
Associat 3 hores 3 hores per setmana (90 hores/any).  
Associat 4 hores 4 hores per setmana (120 hores/any).  
Associat 5 hores 5 hores per setmana (150 hores/any).  
Associat 6 hores 6 hores per setmana (180 hores/any).  
· Tutories i assistència als estudiants:   
Associat 3 hores 3 hores per setmana.  
Associat 4 hores 4 hores per setmana.  
Associat 5 hores 5 hores per setmana.  
Associat 6 hores 6 hores per setmana.  
  
- Professorat visitant  
El règim d'hores de docència, tutories i assistència als estudiants, així como les tasques investigadores, seran les mateixes que corresponen a la categoria dels Professors Titulars d'Universitat, llevat que a la Relació de Llocs de Treball es determines altra cosa dins de la classificació del lloc.  
  
- Professorat emèrit  
Els professors emèrits podran col·laborar amb la Universitat en tot tipus d'activitats; les seues activitats docents es dedicaran amb preferència al doctorat, a cursos de postgrau i especialització i a seminaris.  
  
- Professors associats assistencials de ciències de la salut  
El professorat associat assistencial de ciències de la salut realitzarà tasques docents-assistencials i de tutoria o assistència a l'estudiant dins de la seua jornada ordinària de treball al centre sanitari concertat, d'acord amb allò que disposa el Reial Decret 1558/1986, de 28 de juny, pel qual s'estableixen les bases generals del règim de concerts entre les universitats i les institucions sanitàries i el Concert subscrit entre la Conselleria de Sanitat de la Generalitat Valenciana, la Diputació Provincial de València i la Universitat de València, per a la utilització de les institucions sanitàries en la investigació i docència universitària (BOE 30.04.1997).  
Els professors associats assistencials de ciències de la salut desenvoluparan, d'acord amb l'article 4, base 13ª, 2.c del Reial Decret 1558/1986, el conjunt de les seues activitats docents i assistencials en una mateixa jornada, d'acord amb les següents premisses:  
a) La dedicació horària serà fins un màxim de 3 hores setmanals exclusivament docents, si tinguera encomanada aquesta activitat durant el període lectiu.  
b) Fins un màxim de 3 hores setmanals de tutories o assistència a l'alumne durant el període lectiu.  
c) La resta de les hores de la jornada setmanal legalment establerta es dedicarà a l'activitat assistencial, a la qual quedaran incloses les hores de docència pràctica; aquesta implicarà la responsabilitat directa del professor en l'aprenentatge clínic dels alumnes hi assignats.  
Quant a la distribució de les hores lectives derivades d'aquest precepte, entre les docents i les docents-assistencials, conforme a la disposició transitòria 5a. del Decret 174/2002, de la Generalitat Valenciana, «el Consell de Govern de la universitat fixarà les obligacions lectives d'estos professors». En el cas que, d'acord amb la planificació docent dels Departaments aprovada pel Consell de Govern, el professor només haja de desenvolupar docència assistencial, s'aplicarà per a determinar la seua dedicació el protocol annex al model de contracte aprovat per Consell de Govern de 18 de juliol de 2005 i l'acord de Mesa Negociadora de la Universitat de València de 8 de juliol de 2005, ratificat pel Consell de Govern de l'esmentada data.  
  
  
Segon  
En aplicació de l'article 14.3 del Decret 174/2002, s'estableixen els següents complements específics per a les places de professor contractat doctor i col·laborador:  
Contractat doctor = 1.953,98 euros/any (retribució 2014).  
Col·laborador = 1.206,97 euros/any (retribució 2014).  
  
Tercer  
La modificació de les places d'adscripció variable no es considera com a modificació de la Relació de Llocs de Treball.  
  
Quart  
Tots els llocs de treball de personal docent i investigador de la Universitat de València, estan classificats en el grup de titulació A1.  
El sistema de provisió del tots els llocs és el concurs.